**Charlotte Posenenske**, de solteira Mayer, nada en Wiesbaden en 1930 e finada en 1985, foi unha artista alemá asociada ao movemento minimalista que traballou principalmente na escultura, mais que tamén produciu pinturas e obras en papel. Posenenske creou unha serie de esculturas que exploraban sistemas e estruturas derivadas da produción en masa e da estandarización.

Traxectoria
-----------

Posenenske naceu en Wiesbaden. O seu pai era xudeu. Debido á persecución dos xudeus na Alemaña nazi, suicidouse cando Posenenske tiña nove anos. Dous anos despois, Charlotte escondeuse para evitar a persecución Antes de converterse en pintora e escultora, traballou varios anos como escenógrafa e deseñadora de vestiario. Posenenske estudou pintura con Willi Baumeister a principios da década de 1950 na Academia Estatal de Belas Artes de Stuttgart. Comezou a crear as súas propias obras de arte en 1956.

Posenenske traballou nunha variedade de medios e a súa práctica fíxose máis abstracta ao longo da década de 1960. Tralas primeiras pinturas improvisadas de "arte informel" realizadas cunha espátula ou cunha pistola de pulverización, en 1967 e 1968 recorreu a esculturas de inspiración industrial de aluminio, aceiro ou cartón, con compoñentes modulares que podían combinarse e reproducirse ao seu antollo. Mentres outros artistas da época traballaban en múltiples, onde se podía producir unha edición finita dunha obra, Posenenske traballaba en serie, o que significaba que non había límite para as edicións. O seu enfoque cara á arte foi moi democrático. Posenenske rexeitou o mercado de arte comercial, ofrecendo a súa obra á venda polo seu custo material. As reconstrucións autorizadas polo patrimonio do artista non son réplicas e son exteriormente idénticas ao prototipo orixinal. Só o certificado diferencia a obra sen asinar doutras mercadorías.

A serie *Vierkantrohre* de Posenenske estaba formada por tubos de aceiro fabricados industrialmente semellantes en aparencia aos eixes de aire acondicionado. O seu traballo é parece semellante ao *ready-made*, mais Posenenske dirixiu a produción de materiais no seu proceso de traballo. Posenenske foi unha das primeiras defensoras da interactividade nas súas obras de arte mediante actuacións coreografiadas e participación do público. Convidou artistas e comisarios a reorganizar libremente e facer engadidos ao seu traballo en varias exposicións.

En 1968 Posenenske publicou unha declaración na revista *Art International* facendo referencia á reproducibilidade das súas obras e ao seu desexo de que o concepto e a propiedade da peza sexan accesíbeis:

Fago series
porque non quero facer pezas individuais para particulares,
para ter elementos combinábeis dentro dun sistema,
para facer algo que sexa repetíbel, obxectivo,
e porque é económico.
A serie pode ser prototipo para a produción en masa.
[...]
Cada vez son menos recoñecibles como "obras de arte".
Os obxectos non pretenden representar outra cousa que non sexa o que son.
Poseneske deixou de traballar como artista en 1968, xa non crendo que a arte puidese influír no comportamento social ou chamar a atención sobre as desigualdades sociais. Reciclouse como socióloga e converteuse en especialista en emprego e prácticas laborais industriais, especialmente na produción de cadeas de montaxe, ata a súa morte en 1985. Durante este período de exilio autoimposto, Posenenske negouse a visitar ningunha exposición e non mostrou a súa obra.

Obras en coleccións
-------------------

* *Untitled*, 1960, colección do Museo de Arte Moderna (Nova York)
* *Untitled*, 1965, colección do Museo de Arte Moderna (Nova York)
* *Untitled*, 1966, colección do Museo de Arte Moderna (Nova York)
* *Sprayed Picture*, 1964-5, colección da Tate (Londres)
* *Prototype for Revolving Vane*, 1967-8, colección da Tate
* *Square Tubes [Series D]*, 1967, colección da Tate
* *Square Tubes [Series D]*, 1967, colección da Tate
* 155 obras na Dia Art Foundation (Nova York)
* *4 Series B Reliefs (Prototypes)*, 1967, Centro de Artes Visuales Fundación Helga de Alvear

Notas
-----

1. ↑  "Charlotte Posenenske Made Radically Accessible Minimalist Sculpture". *Artsy* (en inglés). Consultado o 17 de marzo de 2019.
2. ↑  "Charlotte Posenenske - Artists - Peter Freeman, Inc.". *www.peterfreemaninc.com* (en inglés). Consultado o 2018-11-26.
3. ↑  Smith, Roberta (9 de agosto e 2010). "Hands-On Reassembly in Stripped-Down Gallery". *The New York Times*. Consultado o 23 de decembro de 2018.
4. 1 2  Jason Farago (13 de xuño de 2019), Dia Diversifies, While Staying True to Its Roots *The New York Times*.
5. ↑  Tate. "'Prototype for Revolving Vane', Charlotte Posenenske, 1967-8 | Tate". *Tate* (en inglés). Consultado o 27 de novembro de 2018.
6. ↑  Posenenske, Charlotte (maio de 1968). "Statement". *Art International*. no. 5.
7. ↑  Pesch, Martin (marzo–abril de 2000). "Charlotte Posenenske at Gallery AK, Frankfurt, Germany". *Frieze Magazine* (51). Arquivado dende o orixinal o 24 de setembro de 2015. Consultado o 23 de decembro de 2018.
8. 1 2  "MoMA New York collection website". Consultado o 12 de febreiro de 2014.
9. ↑  "MoMA New York collection website". Consultado o 12 de febreiro de 2014.
10. ↑  "Tate Collection website". Consultado o 12 de febreiro de 2014.
11. ↑  "Tate Collection website". Consultado o 12 de febreiro de 2014.
12. ↑  "Tate Collection website". Consultado o 12 de febreiro de 2014.
13. ↑  "Tate Collection website". Consultado o 12 de febreiro de 2014.
14. ↑  "Acquisitions of the month: December 2018". *Apollo Magazine*.
15. ↑  "Helga de Alvear Foundation website". Consultado o 28 de agosto de 2019.

Véxase tamén
------------

### Bibliografía

* Renate Wiehager ed. Charlotte Posenenske, 1930 – 1985, Hatje Cantz, 2009. ISBN 9783775723633
* Charlotte Posenenske, 'Statement', Art International, no. 5, May 1968.
* Charlotte Posenenske/Peter Roehr: The Same Thing Another Way/Always the Same Thing, exhibition catalogue, Kunsthaus Wiesbaden, 2012. ISBN 9783942405850
* Charlotte Posenenske: the early works, Distanz Verlag, 2012. ISBN 9783942405805

|  |  |
| --- | --- |
| Control de autoridades | 
* Wd: Q1067301
* WorldCat
* VIAF: 96040058
* BIBSYS: 14052631
* BNF: 165985706
* DeutscheBio: 119069784
* Europeana: ID
* FAST: 38901
* GND: 119069784
* ISNI: 0000000078615380
* LCCN: n79076346
* RKD: 325281
* SUDOC: 143831178
* Tate: 11040
* ULAN: 500053997

 |